Public procurement notice: Contract Award Notice
Published: 2018-07-07
Buyer: Etelä-Savon sosiaali- ja terveyspalvelujen kuntayhtymä
Country: FI
Contract type: Services
Procedure: Negotiated without a prior call for competition
CPV classification: 85120000: Medical practice services
Estimated value: 1300000 EUR
Award criteria: Lowest price

Technical requirements: Etelä-Savon sosiaali- ja terveyspalvelujen ky on tehnyt määräaikaisen suorahankinnan 30.6.2019 saakka silmätautien erikoisalan palvelujen hankinnasta liitteen D1 mukaisesti. Suorahankinta on ollut välttämätön, koska yksikön vakinaiset silmälääkärit irtisanoutuivat yllättäen. Hankinta koskee yksikön lääkärityövoimaa sekä toiminnan koordinoimista.
Etelä-Savon sosiaali- ja terveyspalvelujen ky on tehnyt määräaikaisen suorahankinnan 30.6.2019 saakka silmätautien erikoisalan palvelujen hankinnasta liitteen D1 mukaisesti. Suorahankinta on ollut välttämätön, koska yksikön vakinaiset silmälääkärit irtisanoutuivat yllättäen. Hankinta koskee yksikön lääkärityövoimaa sekä yksikön toiminnan koordinoimista.
Etelä-Savon sosiaali- ja terveyspalvelujen (Essote) kuntayhtymän silmätautien yksikön vakinainen erikoislääkäriresurssi on irtisanoutunut yllättäen toukokuussa päättäen työskentelyn kesä- ja heinäkuussa. Heinäkuussa tilanne on se, että Essotelta puuttuvat yksikön johto, riittävä ja asianmukainen silmälääkäritoiminta sekä silmälääkärit.
Asiassa on edellä todettujen irtisanoutumisten jälkeen selvitetty erilaisia vaihtoehtoja ja mahdollisuuksia silmätautien yksikön toiminnan turvaamiseksi. Silmälääkäreitä on yritetty rekrytoida, mutta toteutettu rekrytointi ei tuottanut tulosta. Silmälääkäreiden irtisanoutuminen samanaikaisesti oli tapahtuma, johon Essote ei ole vaikuttanut tai voinut vaikuttaa. Irtisanoutumisista johtuvaa toiminnan estymistä on tässä tapauksessa pidettävä ennakoimattomana ja äkillisenä. Silmälääkäripalvelua on kuitenkin välttämätöntä tuottaa.
Essoten vastaanottopalvelujen silmätautien yksikön toiminnan turvaaminen edellyttää suorahankintaa palveluntuottajalta. Kyseessä on erittäin tärkeä lakisääteinen toiminta ja Essotella on velvollisuus järjestää toimintansa asianmukaisesti.
Silmätautien yksikön toimintaa ei voida järjestää pelkällä ostolääkärihankinnalla. Silmätautien yksikön toiminnan laatuvaatimukset ja potilasturvallisuus edellyttävät kokonaisuutta, jossa johtaminen ja organisointi ovat yhdellä toimijalla. Essotella ei ole osoittaa silmätautien yksikölle silmälääkärin erikoisalan johtoa. Hankinta sisältää tarvittavat silmälääkäripalvelut ja yksikön toiminnan koordinoinnin.
Hankinta kuuluu hankintalain 25 §:n 1 momentin 3 kohdan liitteen E 1–4 kohdassa tarkoitettuihin sosiaali- ja terveyspalveluihin, jonka kynnysarvo on 400 000 EUR. Sopimuksen ennakoitu arvo on n. 1 300 000 EUR (alv. 0 %).
Edellä mainittu selvityksiin mennyt aika ja suunnittelu sekä päätöksentekoon ja hankinnan valmisteluun menevä aika huomioon ottaen asiassa ei ole mahdollista noudattaa hankintalaissa säädettyjä määräaikoja eikä järjestää kilpailutusta hankintalain mukaisesti. Sopimuksen tekeminen on hankintalain 40 §:n 4 kohdan tarkoittamin tavoin ehdottoman välttämätöntä ennalta arvaamattomasta syystä aiheutuneen äärimmäisen kiireen vuoksi.
Suorahankinta tehdään määräajaksi, varsinaisen kilpailutuksen asianmukaisen suunnittelun ja toteutuksen edellyttämäksi ajaksi. Sopimuskausi on 12 kuukautta 30.6.2019 saakka siten, että se päättyy kun varsinaisessa silmätautien yksikön toiminnan kilpailutuksessa on tehty hankintapäätös ja se on täytäntöön pantavissa.


Winner: Coronaria Silmäklinikka Oy
Award value: 1300000
Number of bids: 1